奉使過居庸關  其一
作者：鄭獬
朝代：宋

paragraphs: 鐵山五十里，𤡑獸不能逾。
兩壁如夾城，行人貫衆魚。
巨關隔元氣，寒暑南北殊。
一夫扼其鍵，萬馬不能趨。
石氏窺三川，荒唐誰與謨。
不能仗大義，割地事匈奴。
封樹未拱把，敵騎已長驅。
後嗣竟銜璧，白衣拜穹廬。
自此失天險，一柱折坤輿。
世宗有英氣，手撼崑崙墟。
關南下六城，卧病歸東都。
太祖得天下，僭竊即爲誅。
右顧取蜀漢，左顧平荆吳。
欲藏百萬縑，萬里購頭顱。
可用一赤組，坐使縛單于。
奇策秘九地，白日忽。